
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 89 

3 Μαρτίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων κτιρίων τριών κατοι¬ 
κιών στην περιοχή «Μυρσύνια» Σαμοθράκης (ένα 
κτίριο φερομένου ως ιδιοκτησίας Ιωάννη Αβραμί- 
δη και δύο κτίρια φερομένων ως ιδιοκτησίας Δέ¬ 
σποινας Παπαθανασίου) και καθορισμός ειδικών 


όρων και περιορισμών δόμησης αυτών. 1 

Χαρακτηρισμός χώρου αθλητικών εγκαταστάσεων, 
αναψυχής και πρασίνου στο Δ. Δ. Μυρίνης του 
Δήμου Κάμπου Ν. Καρδίτσας. 2 


ΑΠΟΦΑΣΕΙ Σ 

Αριθμ. 106 (1) 


Χαρακτηρισμός ως διατηρητέων κτιρίων τριών κατοικι¬ 
ών στην περιοχή «Μυρσύνια» Σαμοθράκης (ένα κτίριο 
φερομένου ως ιδιοκτησίας Ιωάννη Αβραμίδη και δύο 
κτίρια φερομένων ως ιδιοκτησίας Δέσποινας Παπα¬ 
θανασίου) και καθορισμός ειδικών όρων και περιο¬ 
ρισμών δόμησης αυτών. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του ν. 1577/1985 (ΦΕΚ 210Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως 
το άρθρο αυτό τροποποιήθηκε με το ν. 1772/1988 (ΦΕΚ 
69Α') και αντικαταστάθηκε με το άρθρο 3 του ν. 2831/ 
2000 (ΦΕΚ 140Α') «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» και ειδικότερα της παρ. 
5 αυτού. 

• Του π.δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

• Του π.δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 


• Του π.δ. 63/21.4.2005 «Κωδικοποίηση της νομοθεσία 
για την Κυβέρνηση και τα Κυβερνητικά όργανα» (ΦΕΚ 
Α' 98/22.4.2005). 

2. Την υπ’ αριθμ. Υ.704/19.8.1988 (ΦΕΚ 575Β') απόφαση 
του Πρωθυπουργού, για τη μετονομασία του Υπουργείου 
Βόρειας Ελλάδας σε Υπουργείο Μακεδονίας-Θράκης. 

3. Την υπ’ αριθμ. 301/15.1.2007 (ΦΕΚ 80Β') κοινή υπουρ¬ 
γική απόφαση «Συγκρότηση ενιαίου διοικητικού τομέα 
και σύσταση θέσης ειδικού γραμματέα στο Υπουργείο 
Μακεδονίας- Θράκης». 

4. Την υπ’ αριθμ. 4541/23.4.2008 γνωμοδότηση της Δ/ 
νσης Παιδείας Πολιτισμού και Κοινωνικής Προστασίας 
του Υπουργείου Μακεδονίας - Θράκης υπέρ του χαρα¬ 
κτηρισμού του κτιρίου του θέματος. 

5. Την από 31.10.2008 αιτιολογική έκθεση της Υπηρε¬ 
σίας μας για τον χαρακτηρισμό ως διατηρητέων των 
κτιρίων του θέματος. 

6. Το υπ’ αριθμ. (ΥΜΑΘ 691/27.1.2009) 1-5275/22.1.2009 
έγγραφο της Δ/νσης Χωροταξίας και Πολεδομικών 
Εφαρμογών της Νομ/κής Αυτ/σης Ροδόπης-Εβρου. 

7. Το υπ’ αριθμ. ΥΜΑΘ 106/8.1.2009 έγγραφο των I. 
Αβραμίδη και Δ. Παπαθανασίου για το ότι συμφωνούν 
με την παραπάνω αιτιολογική έκθεση, αποφασίζουμε: 

1. Χαρακτηρίζουμε ως διατηρητέα τρία κτίρια στην 
περιοχή «Μυρσύνια» Σαμοθράκης (ένα κτίριο φερομένου 
ως ιδιοκτησίας Ιωάννη Αβραμίδη και δύο κτίρια φερο¬ 
μένων ως ιδιοκτησίας Δέσποινας Παπαθανασίου), για 
τους παρακάτω λόγους: 

α) Είναι παλιές αγροτικές κατοικίες κατασκευασμέ¬ 
νες στα τέλη του 19ου αιώνα και στις αρχές του 20ου, 
απόλυτα εναρμονισμένες με το φυσικό τοπίο. 

β) Πρόκειται για δείγματα της λαϊκής αρχιτεκτονικής 
και τυπολογίας των κατοικιών του νησιού της Σαμοθρά¬ 
κης, τόσο εξωτερικά, όσο και εσωτερικά. 

Στην κατασκευή τους χρησιμοποιήθηκαν με παραδο¬ 
σιακό τρόπο, η πέτρα και το ξύλο. 

γ) Αποτελούν παραδείγματα των συνθηκών και των 
αναγκών διαβίωσης των κατοίκων στην περιοχή αυτή, 
οι οποίες εκφράζονται μέσα από τη λειτουργική κα¬ 
θαρότητα των χώρων, τον παραδοσιακό τρόπο και τη 
λιτότητα κατασκευής τους, στοιχεία που ανταποκρίνο- 
νται γενικότερα στην αρχιτεκτονική των σπιτιών της 
Σαμοθράκης. 

δ) Μεταφέρουν στοιχεία κατοίκησης και δόμησης που 
έχουν τις ρίζες τους στα αρχαία χρόνια. 

ε) Αποτελούν χαρακτηριστικά παραδείγματα της 
τοπικής αρχιτεκτονικής, η διατήρηση των οποίων θα 
ενισχύσει το κτιριακό παραδοσιακό απόθεμα στην πα¬ 
ραδοσιακή χώρα. 

Ειδικότερα, 

2. Χαρακτηρίζεται ως διατηρητέο κτίριο το κτίσμα 
Α, αποτελούμενο από τρεις οικίες με τρεις εισόδους, 
φερομένου ως ιδιοκτησίας I. Αβραμίδη, όπως φαίνεται 
στο τοπογραφικό διάγραμμα σε κλ. 1:500, για τους πα¬ 
ρακάτω λόγους: 

α) Το κτίριο, απόλυτα ενταγμένο στο φυσικό περι¬ 
βάλλον, αποτελεί παράδειγμα λιτής κατασκευής, με 
λειτουργικά, μορφολογικά και δομικά χαρακτηριστικά 
της τοπικής αρχιτεκτονικής. 

β) Χρησιμοποιούνται παραδοσιακά υλικά, όπως η πέ¬ 
τρα και το ξύλο με ιδιαίτερη τέχνη, αισθητική και γνώση 
του τρόπου δόμησης, ενώ το είδος, το χρώμα και το 
μέγεθος της πέτρας, σπάνια συναντάται σε κτίρια του 
νησιού. 

γ) Διαθέτει εσοχές παραδοσιακής αρχιτεκτονικής 
στους τοίχους για λειτουργικούς σκοπούς (όπως τζάκι, 
χώροι αποθήκευσης, κόγχες για τα πτηνά). 

δ) Η οργάνωση των χώρων εξυπηρετεί τις βασικές 
ανάγκες αγροτικής διαβίωσης των κατοίκων (χώροι δι¬ 
αμονής, χώρος φύλαξης ζώων), σύμφωνα με τα παρα¬ 
δοσιακά πρότυπα της λαϊκής αρχιτεκτονικής. 

ε) Αποτελεί ένα απομεινάρι κτιρίου που μπορεί να 
αποκατασταθεί στην αρχική του μορφή. 

3. Χαρακτηρίζεται ως διατηρητέο κτίριο η κατοικία 
(κτίσμα Β), φερόμενη ως ιδιοκτησία Δ. Παπαθανασίου, 
όπως φαίνεται στο τοπογραφικό διάγραμμα σε κλ. 1:250, 
για τους παρακάτω λόγους: 

α) Διαθέτει λειτουργικά, μορφολογικά και δομικά χα¬ 
ρακτηριστικά της τοπικής αρχιτεκτονικής, δημιουργώ¬ 
ντας ένα αποτέλεσμα απόλυτα εναρμονισμένο με το 
φυσικό περιβάλλον. 

β) Αξιοπρόσεκτος είναι ο κεντρικός ξύλινος στύλος, 
κυλινδρικής διατομής, στήριξης του πατώματος του 
ορόφου, στο ισόγειο, ως αρχέγονος τρόπος δόμησης 
που έχει τις ρίζες του στα αρχαία χρόνια. 

γ) Διαθέτει εσοχές παραδοσιακής αρχιτεκτονικής 
στους τοίχους για λειτουργικούς σκοπούς (όπως τζάκι, 
και χώροι αποθήκευσης). 

δ) Η οργάνωση των χώρων εξυπηρετεί τις βασικές 
ανάγκες αγροτικής διαβίωσης των κατοίκων (χώροι δι¬ 
αμονής, χώρος φύλαξης ζώων), σύμφωνα με τα παρα¬ 
δοσιακά πρότυπα της λαϊκής αρχιτεκτονικής. 

ε) Τα εξωτερικά κουφώματα είναι ξύλινα, διατηρού¬ 
νται τα μικρά ανοίγματα και η παραδοσιακή μορφή 
της στέγης με τα παλιά βυζαντινά κεραμίδια και την 
μικρή προεξοχή της από τους εξωτερικούς τοίχους από 
πέτρινες πλάκες. 

στ) Η κατασκευή των πατωμάτων και της στέγης εί¬ 
ναι ιδιαίτερα ενδιαφέρουσα, ως στοιχείο της λαϊκής 
αρχιτεκτονικής. 

4. Χαρακτηρίζεται ως διατηρητέο κτίριο η κατοικία 
(κτίσμα Γ), φερόμενη ως ιδιοκτησία Δ. Παπαθανασίου, 


όπως φαίνεται στο τοπογραφικό διάγραμμα σε κλ. 1:500, 
για τους παρακάτω λόγους: 

α) Διαθέτει λειτουργικά, μορφολογικά και δομικά χα¬ 
ρακτηριστικά της τοπικής αρχιτεκτονικής. 

β) Αξιοπρόσεκτος είναι ο φούρνος, το μαγειρείο ανά¬ 
μεσα στον φούρνο και την οικία και τα επίπεδα με τις 
ξερολιθιές του αύλειου χώρου που δημιουργούν μαζί 
με την οικία ένα ενιαίο διαμορφωμένο σύνολο, άρρηκτα 
δεμένο με το φυσικό τοπίο. 

γ) Διαθέτει εσοχές παραδοσιακής αρχιτεκτονικής 
στους τοίχους για λειτουργικούς σκοπούς (όπως τζάκι, 
και χώροι αποθήκευσης). 

δ) Η οργάνωση των χώρων εξυπηρετεί τις βασικές 
ανάγκες αγροτικής διαβίωσης των κατοίκων (χώροι δι¬ 
αμονής, χώρος φύλαξης ζώων), σύμφωνα με τα παρα¬ 
δοσιακά πρότυπα της λαϊκής αρχιτεκτονικής. 

ε) Τα εξωτερικά κουφώματα είναι ξύλινα, διατηρού¬ 
νται τα μικρά ανοίγματα και η παραδοσιακή μορφή 
της στέγης με τα παλιά βυζαντινά κεραμίδια και την 
μικρή προεξοχή της από τους εξωτερικούς τοίχους από 
πέτρινες πλάκες. 

στ) Η κατασκευή των πατωμάτων και της στέγης εί¬ 
ναι ιδιαίτερα ενδιαφέρουσα, ως στοιχείο της λαϊκής 
αρχιτεκτονικής. 

5. Στα χαρακτηριζόμενα διατηρητέα κτίρια απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων τους 
και γενικά κάθε επέμβαση που θίγει τον αρχιτεκτονικό 
χαρακτήρα και αλλοιώνει τη μορφή τους. 

6. Επιβάλλεται η προστασία και διατήρηση όλων των 
αυθεντικών εξωτερικών και εσωτερικών στοιχείων (αρ¬ 
χιτεκτονικά, διακοσμητικά, τζάκια, εσοχές, ξύλινα πατώ¬ 
ματα, ο κυλινδρικής διατομής ξύλινος στύλος στην οικία 
Β, ο φούρνος και οι ξερολιθιές στην οικία Γ κ.λ.π.). 

7. Επιβάλλεται η αποκατάσταση του κτιρίου φερομέ¬ 
νου ως ιδιοκτησίας I. Αβραμίδη, σύμφωνα με τα μορφο- 
λογικά και κατασκευαστικά πρότυπα της εποχής εκείνης 
και η ανακατασκευή τμημάτων που έχουν μερικώς ή 
ολικώς αποξηλωθεί, στην αρχική τους μορφή, ύστερα 
από μελέτη αποτύπωσης, θεωρημένης από την Πολεο¬ 
δομία, και φωτογραφικής και κάθε άλλης δυνατής τεκ¬ 
μηρίωσης της αρχικής κατάστασης, κατόπιν μελέτης, 
η οποία μετά από γνωμοδότηση της ΕΠΑΕ θα εγκριθεί 
από το ΥΜΑΘ. 

8. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση, η εσωτερική επέμβαση 
στη διαρρύθμιση των κτιρίων για λόγους στατικούς και 
λειτουργικούς, χωρίς αλλοίωση του αρχιτεκτονικού και 
μορφολογικού τους χαρακτήρα και των βασικών αρχών 
της σύνθεσής τους. 

9. Απαγορεύεται η τοποθέτηση φωτεινών ή μη επι¬ 
γραφών και διαφημίσεων σε οποιαδήποτε θέση των 
διατηρητέων κτιρίων, πλην των αναγκών, περιορισμένων 
διαστάσεων επιγραφών, στην ελληνική γλώσσα, που 
υποδηλώνουν τη χρήση τους. 

10. Για κάθε επέμβαση στο εσωτερικό ή στο εξωτε¬ 
ρικό των διατηρητέων κτιρίων, για κάθε τοποθέτηση 
μικροεπιγραφών, απαιτείται ο έλεγχος της μελέτης 
από την Επιτροπή Αρχιτεκτονικού και Πολεοδομικού 

Ελέγχου (ΕΠΑΕ) και η έγκριση αυτής από τη αρμόδια 
Δ/νση Περιβάλλοντος και Υποδομών του Υπουργείου 
Μακεδονίας - Θράκης. 

11. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

12. Κατά της αποφάσεως αυτής μπορεί να ασκηθεί 
το ένδικο μέσο της αιτήσεως ακυρώσεως ενώπιον του 
Συμβουλίου της Επικράτειας, σύμφωνα με τις διατάξεις 


του άρθρου 46 του π.δ. 18/1989 «Κωδικοποίηση Διατάξε¬ 
ων Νόμων για το Συμβούλιο της Επικράτειας». 

13. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 13 Φεβρουάριου 2009 

Ο ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 

V 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 79% 

Αριθμ. 4719/06 

Χαρακτηρισμός χώρου αθλητικών εγκαταστάσεων, ανα¬ 
ψυχής και πρασίνου στο Δ. Δ. Μυρίνης του Δήμου 
Κάμπου Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1) Τις διατάξεις του ν.δ/τος της 17.7.1923 (ΦΕΚ 228/ 
Α') «περί σχεδίων πόλεων κ.λ.π.», όπως μεταγενέστερα 
τροποποιήθηκε και συμπληρώθηκε και δη τα άρθρα 3 
και 70 αυτού. 

2) Τις διατάξεις του άρθρου 8 του ν. 3200/1955 (ΦΕΚ 
97/Α'). 

3) Τις διατάξεις του άρθρου 10 του ν. 3044/2002 (ΦΕΚ 
197/Α') σύμφωνα με το οποίο τροποποιήθηκε το άρθρο 
29 του ν. 2831/2000 (ΦΕΚ 140/Α'). 

4) Τις διατάξεις του ν. 2218/1994 (ΦΕΚ 90/Α') «περί 
ιδρύσεως Νομαρχιακής Αυτοδιοικήσεως κ.λ.π.», όπως 
μεταγενέστερα τροποποιήθηκε, συμπληρώθηκε και σή¬ 
μερα ισχύει. 

5) Την υπ’ αριθμ. 4024/9.7.1986 (ΦΕΚ 990/Δ716.10.1986) 
απόφαση Νομάρχου Ν. Καρδίτσας, με την οποία οριο- 
θετήθηκε οικισμός της Μυρίνης του Δήμου Κάμπου Ν. 
Καρδίτσας. 

6) Την υπ’ αριθμ. 15/2006 απόφαση του Δημοτικού 
Συμβουλίου του Δήμου Κάμπου, με την οποία γνωμοδο- 
τεί για τον χαρακτηρισμό χώρου, ως χώρο αθλητικών 
εγκαταστάσεων, αναψυχής και πρασίνου, εντός των 
ορίων του οικισμού της Μυρίνης. 


7) Την υπ’ αριθμ. 1353/4.9.2006 εισήγηση της Δ/νσεως 
Πολεοδομίας προς το ΣΧΟΠ Ν.Α. Καρδίτσας. 

8) Την υπ’ αριθμ. 52/2006 ομόφωνη γνωμοδότηση του 
ΣΧΟΠ Ν.Α. Καρδίτσας. 

9) Το γεγονός ότι με την απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού. 

Επειδή: 

Ο οικισμός της Μυρίνης στερείται χώρου αθλητικών 
εγκαταστάσεων, ο δε προτεινόμενος χώρος κρίνεται 
κατάλληλος και δεν επηρεάζει το φυσικό περιβάλλον, 
θα διαμορφωθεί δε εις τρόπον ώστε να αποδοθεί σαν 
αθλητικός χώρος και χώρος αναψυχής και πρασίνου, 
αποφασίζουμε: 

Χαρακτηρίζουμε τον χώρο, όπως αυτός φαίνεται στο 
τοπογραφικό διάγραμμα, που έχει συντάξει ο Δήμος 
Κάμπου, το οποίο συνοδεύει την παρούσα και ο οποίος 
ευρίσκεται εντός των ορίων του οικισμού της Μυρί¬ 
νης, ως χώρο αθλητικών εγκαταστάσεων, αναψυχής 
και πρασίνου. 

Η ισχύς της απόφασης αυτής αρχίζει από την ημέρα 
δημοσίευσής της στην Εφημερίδα της Κυβερνήσεως. 

Η απόφαση αυτή, με το τοπογραφικό διάγραμμα που 
τη συνοδεύει, να δημοσιευθεί στην Εφημερίδα της Κυ¬ 
βερνήσεως. 

Καρδίτσα, 11 Φεβρουάριου 2009 
Ο Νομάρχης 
ΦΩΤΙΟΣ ΑΛΕΞΑΚΟΣ 

